ภาพถ้ำหลวงล่าสุด น้ำท่วมถึงหน้าปากถ้ำ จนท.เข้าไปเก็บอุปกรณ์ไม่ได้
เครดิตภาพ หน.ปภ.เขต 10,ช้าอีกนิดก็ต้องจมมิดถ้ำ จนท.เผยภาพล่าสุด ถ้ำหลวง มีน้ำท่วมเต็มจนถึงหน้าปากถ้ำ แถมภายในมืดมิดไร้แสงสว่าง ทำให้ จนท.ไม่สามารถขนเครื่องมือออกมาได้ ต้องปล่อยจมอยู่กับน้ำ,เมื่อช่วงก่อนเที่ยงของวันที่ 14 ก.ค.2561 เจ้าหน้าที่ ปภ.ถ่ายภาพล่าสุดที่หน้าถ้ำหลวง-ขุนน้ำนางนอน อ.แม่สาย จ.เชียงราย ไว้ในระหว่างที่ถ้ำถูกปิดห้ามบุคคลภายนอกเข้าไปอย่างเด็ดขาด ในภาพพบว่าสภาพภายหน้าถ้ำมีน้ำท่วมสูงขึ้นมาเป็นจำนวนมาก และภายในถ้ำถูกตัดไฟไปหมดแล้ว จนมองไม่เห็นอะไร และภายในถ้ำยังมีเครื่องสูบน้ำและท่อสูบน้ำของ ปภ. และอุปกรณ์กู้ภัยแช่น้ำท่วมขังอยู่ภายในถ้ำจำนวนหลายเครื่องที่ไม่สามารถนำออกมาได้,ด้านนายคมสันต์ สุววรณอำภา ผู้อำนวยการศูนย์เขต 10 ลำปาง เผยว่า ภายในถ้ำมีสายท่อของ ปภ.ติดอยู่ในถ้ำเสียหายมูลค่า 5.4 ล้านบาท เพราะท่อดังกล่าวสั่งนำเข้าจากประเทศเนเธอร์แลนด์ และยังมีเครื่องสูบน้ำของ กทม.อีกหลายตัวเท่าที่ทาง จนท.กทม.จะเข้ามาชักลากเครื่องสูบน้ำออกในวันพรุ่งนี้ ซึ่งไม่ทราบว่าจะทำได้หรือไม่.
ช้าอีกนิดก็ต้องจมมิดถ้ำ จนท.เผยภาพล่าสุด ถ้ำหลวง มีน้ำท่วมเต็มจนถึงหน้าปากถ้ำ แถมภายในมืดมิดไร้แสงสว่าง ทำให้ จนท.ไม่สามารถขนเครื่องมือออกมาได้ ต้องปล่อยจมอยู่กับน้ำ
ถ้ำหลวง,13ชีวิตรอดแล้ว,หมูป่าอะคาเดมี,เชียงราย,อ.แม่สาย,ข่าวทั่วไป